OpenLLM-France/wikimedia huggingface dataset:
# Soyo (Paraguaiko gastronomia)

Soyoa matrailuan xehatutako haragiarekin egiten den salda edo zopa meharra da, hainbat espeziaz eta barazkiz ondua. Behiala pobreen janaritzat edukia, Paraguaiko gizarte-maila guztietara hedatu da.

## Izenaren jatorria

Soyo terminoa guaranierazko so'ó josopy hitzen apokopea da. So'ó hitzak haragia esan nahi du guaranieraz; josopy hitzak, berriz, josopyré hitzetik eratorria, zapaldutakoa esan nahi du. Hortaz, zapaldutako haragia esan nahi du hitzez hitz. Hala ere, haragi xehatua egosi ordez, haragia puskatxotan egosten denean so'ó josopy ita'y deritzo.

## Prestaketa

Soyoaren errezeta tradizionalak honako osagaiak ditu: haragi xehatua (ahal bada isatsondoa edo haragi beltza), ur hotza, arroza, olioa edo koipea, tipula, piperra, tomatea, tipuleta, irina (kopuru txikian eta neurrian), gatza, oreganoa eta perrexila.
Lehenik eta behin haragia eta arroza matrailuan zapaltzen dira, edo hainbat aldiz ehogailutik pasatzen dira, ore bat lortu arte. Ondoren orea ur hotza duen ontzi batean jartzen da eta irabiatzen da erabat nahasi arte. Jarraian olioa edo koipea berotzen da eta bertan tipula gorritzen da. Behin gorrituta, tomatea, piperra eta tipuleta puska txiki-txikiak gehitzen zaizkio.
Ondoren irina gehitzen eta irabiatzen da. Saltsa bat sortzen denean, haragia, arroza eta ura duen nahasketa gehitzen zaio. Etengabe irabiatzen da saltsa irakiten hasten den arte. Amaitzeko gatza, oreganoa eta perrexila txiki-txiki eginak gehitzen dira. Behin zopa prestatuta, Jankidearen nahierara, irabiagailutik pasa daiteke berriro, salda lodiagotzeko.
Prestaketan zehar, zurezko espatula erabiltzen da salda irabiatzeko.

## Kanpo estekak

* Datuak: Q6132927
# Soyopa (udalerria)

Soyopa Mexikoko udalerri bat da. Sonora estatuan kokatua dago. 2010ean 1.284 biztanle zituen 1.716,77 km²ko azaleran. Herriburua [[Soyopa (Soyopa)|Soyopa]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7572032
* Multimedia: Soyopa Municipality / Q7572032
# Soyuzkino

Soyuzkino 1930. urtean sortutako zinemaren ekoizpena kontrolatzeko agentzia Sobietar Batasunean. Boris Shumjatski lehen zuzendaria izan zen.
Soyuz hitza batasunetik dator, errusieraz Союз, "batasuna" esan nahi duelako. Eta Kino, errusieraz Кино́ "cinema" esaten delako.

## Kanpo estekak

* Datuak: Q158478
* Multimedia: Lenfilm / Q158478
# Soyhières

Soyhières Suitzako udalerria da. Jura kantonamenduan dago, Delémont barrutia barrutian. 2014an 433 biztanle zituen 7,55 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70414
* Multimedia: Soyhières / Q70414
Mettembert Delémont Courroux Movelier
# Soyen

Soyen Alemaniako udalerria da. Bavariako estatuan dago, [[Rosenheim (barrutia)|Rosenheim]] barrutian. 2014an 2.750 biztanle zituen 28,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q257949
* Multimedia: Soyen / Q257949
# Soyers

Soyers Frantziako udalerria da, Marne Garaia departamenduan dagoena, Ekialde Handia eskualdean. 2013an 79 biztanle zituen.

## Demografia
### Biztanleria

2007an Soyers udalerrian erroldatutako biztanleak 79 ziren. Familiak 36 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 66 etxebizitza zeuden, 39 familiaren etxebizitza nagusia ziren, 24 bigarren erresidentzia ziren eta 3 hutsik zeuden. 64 etxeak ziren eta 1apartamentu bat zen. 39 etxebizitza nagusietatik 35 bere jabearen bizilekua ziren, 2 alokairuan okupaturik zeuden eta 2 doan lagata zeuden; 3 etxek bi gela zituzten, 3 etxek hiru zituzten, 10 etxek lau zituzten eta 22 etxek bost zituzten. 37 etxek euren parking plaza propioa zuten azpian. 17 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Soyers udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 8 |
| 4 | 70-74 | 0 |
| 4 | 65-69 | 8 |
| 0 | 60-64 | 4 |
| 12 | 55-59 | 4 |
| 0 | 50-54 | 4 |
| 0 | 45-49 | 0 |
| 4 | 40-44 | 4 |
| 4 | 35-39 | 4 |
| 0 | 30-34 | 4 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 4 | 5-9 | 4 |
| 12 | 0tik 4ra | 4 |

## Ekonomia

2007an lan egiteko adina zuten pertsonak 31 ziren, horien artean 17 aktiboak ziren eta 14 inaktiboak ziren. 17 pertsona aktiboetatik 16 lanean zeuden (11 gizon eta 5 emakume) eta 1 langabezian (1 emakume eta 1 emakume). 14 pertsona inaktiboetatik 7 erretiraturik zeuden, 3 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean Soyers udalerrian 3 nekazaritza-ustiategi zeuden, 291 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1322607
* Multimedia: Soyers / Q1322607
# Alejandro Basilio

Alejandro Basilio Galván Pérez-Ilzarbe (Iruñea, 2000) espainiar matematikaria da.

## Biografia

Alejandrok IES Basoko ikasketak egin zituen, eta lehen bi urteak Nafarroako Matematika Olinpiadan izan zituen. Xake jokalaria ere bada. 2018an, Matematikako Triangelu Txapelketa irabazi zuen. Nafarroako xakean txapeldunorde izan da hiru aldiz (8 urtez azpikoak, 10 urtez azpikoak eta 14 urtez azpikoak).

## Erreferentziak

* ↑ (Gaztelaniaz) Beroiz, Un reportaje de Unai Yoldi Hualde Fotografía Unai. (2018-01-31). «El rey de los números» Diario de Noticias de Navarra (Noiz kontsultatua: 2023-01-01).
* ↑ «Actualidad - Alejandro Basilio Galván Pérez-Ilzarbe, del I.E.S. Basoko de Pamplona, gana la fase local de la 53.ª Olimpiada Matemática - UPNA» www.unavarra.es (Noiz kontsultatua: 2023-01-01).
* ↑ (Gaztelaniaz) Pamplona, EUROPA PRESS. (2017-01-24). «Alejandro Basilio Galván, del IES Basoko, gana la Olimpiada Matemática» diariodenavarra.es (Noiz kontsultatua: 2023-01-01).
* ↑ «Galvan Perez-Ilzarbe, Alejandro» ratings.fide.com (Noiz kontsultatua: 2023-01-01).
* ↑ (Gaztelaniaz) 20minutos. (2017-03-14). «El navarro Alejandro Basilio Galván, ganador de una triangular de Matemáticas entre Navarra, La Rioja y Aragón» www.20minutos.es - Últimas Noticias (Noiz kontsultatua: 2023-01-01).
* ↑ «Entrega de Premios a las Olimpiadas del Saber 2018 - Dpto - Educación» www.educacion.navarra.es (Noiz kontsultatua: 2023-01-01).
* ↑ (Gaztelaniaz) «Clausura y entrega de medallas de la LIV Olimpiada Matemática Española en la Universidad de Jaén | Diario Digital de la UJA | Compromiso con la sociedad» diariodigital.ujaen.es (Noiz kontsultatua: 2023-01-01).
* ↑ Cambió, El Día Que Todo. (2017-06-12). «Ese día que todo cambió : Alejandro Galván, el benjamín del proyecto» Ese día que todo cambió (Noiz kontsultatua: 2023-01-01).
# Alejandro Balde

Alejandro Balde Martínez (Bartzelona, 2003ko urriaren 18a) kataluniar futbolari profesionala da, atzelaria. Bartzelona Futbol Klubeko lehenengo taldeko jokalaria da.

## Ibilbidea
### FC Bartzelonan

Aita Ginea Bissaukoa du eta ama dominikarra eta Bartzelonan jaio zen 2003an. RCD Espanyolen hasi bazen ere zortzi urte zituela sartu zen Bartzelona Futbol Klubeko harrobian.
2021-22 denboraldian egin zuen debuta talde nagusiarekin eta bi partida jokatu zituen, bata Errealaren aurka eta beste Athleticen aurka. Txapeldunen Ligan ere egin zuen debuta Bayern Munichen aurkako partidan, ligaxka fasean.
2022-23an talde nagusiko ohikoa bihurtu da, izan ere lehen bi hilabetetan gol asistentzia gehien eman zituen jokalarietako bat izan baitzen. 2023ko martxoan Europako bost Liga handietan asistentzia gehien eman zituen 20 urtez azpiko jokalaria zen. Ligan gol bakarra sartu zuen, RCD Espanyolen aurkako derbian hain zuzen ere. Bartzelonak Liga eta Superkopa irabazi zituen urte hartan.

### Espainiako selekzioan

2019an 16 urtez azpiko Espainiako selekzioarekin hasi zen jokatzen. gazte mailatako selekzio guztiak pasa ondoren 2022ko Qatarko Munduko Txapelketarako konbokatu zuten eta Costa Ricaren aurkako partidan egin zuen debuta.

## Palmaresa

* Espainiako Liga (1): 2022-23
* Espainiako Superkopa (1): 2023

## Erreferentziak

* ↑ (Gaztelaniaz) Anduro, Joaquín. (2022-11-18). «Quién es Alejandro Balde, novedad en el Mundial de Qatar 2022» ElDesmarque (Noiz kontsultatua: 2023-06-07).
* ↑ (Ingelesez) Sport. (2020-11-12). «Profile: Electric Alejandro Balde has a lot to offer» sport (Noiz kontsultatua: 2023-06-07).
* ↑ (Ingelesez) https://www.facebook.com/fotmob. (2021-08-15). «Barcelona vs Real Sociedad - live score, predicted lineups and H2H stats.» FotMob (Noiz kontsultatua: 2023-06-07).
* ↑ (Ingelesez) https://www.facebook.com/fotmob. (2021-08-21). «Athletic Club vs Barcelona - live score, predicted lineups and H2H stats.» FotMob (Noiz kontsultatua: 2023-06-07).
* ↑ (Ingelesez) https://www.facebook.com/fotmob. (2021-09-14). «Barcelona vs Bayern München - live score, predicted lineups and H2H stats.» FotMob (Noiz kontsultatua: 2023-06-07).
* ↑ (Gaztelaniaz) «Balde, el Sub-20 con más asistencias en las cinco grandes Ligas» Mundo Deportivo 2023-03-20 (Noiz kontsultatua: 2023-06-07).
* ↑ (Gaztelaniaz) «Barcelona | Balde y Koundé se estrenan y ya son 19 goleadores» Mundo Deportivo 2023-05-14 (Noiz kontsultatua: 2023-06-07).
* ↑ (Gaztelaniaz) «Balde se estrena en el Mundial como internacional español» MARCA 2022-11-23 (Noiz kontsultatua: 2023-06-07).

## Kanpo estekak

* Datuak: Q105681392
* Multimedia: Alejandro Balde / Q105681392
# Alejandro Bilbao

Alejandro Bilbao Larrazabal (Maruri, 1884ko martxoaren 25a - Armintza, 1966ko uztailaren 22a), Erramun Maruri ezizenez ezaguna, euskal idazlea izan zen.
Apaiz kaputxinoa izan zen. Hondarribiko komentuan zegoela hasi zen idazten, eta 1932an ordena utzi zuen. Bizkaieraz eta gipuzkeraz idatzi zuen. Lan nagusiak: Biotza Abeslari (Zornotza, 1927), Lili-txingar (Tolosa, 1929) eta Txindor egadak (Donostia, 1964) olerki-liburuak eta Txomin arlote (Tolosa, 1929) haurrentzako ipuin txikia. Ordena utzi ondoren, Memorias o ¿una esclavitud ignorada? izenburuko lana argitaratu zuen gaztelaniaz (Errenteria, 1932), komentuan emandako urteei buruzko gogoetak azaltzen dituena.

## Lanak
### Narrazioa

* Txomin Arlote (1929, Lopez Mendizabal)

### Poesia

* Biotz abeslari (Bizkayeraz) (1927, Jaungoiko-Zale)
* Biotz abeslari (Gipuzkeraz) (1927, Jaungoiko-Zale)
* Biotza abeslari (1965, Graf. Izarra)
* Lili Txingar (Bizkayeraz) (1928, E. López)
* Txindor egadak (1964, Graf. Izarra)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Alejandro Bilbao Larrazabal. .

## Kanpo loturak

* Alejandro Bilbao literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12253145
# Alejandro Catena

Alejandro Catena Marugán (Mostoles, Espainia, 1994ko urriaren 28a) futbolari profesionala da, egun Osasuna taldean jokatzen ari dena, erdiko atzelari gisa.

## Kirol ibilbidea

C. D. Mostoles-eko gazte mailetan trebatua, Espainiako Hirugarren Mailan debuta egin zuen klub bereko lehen taldearekin. Mostoleseko klubean hainbat denboraldiren ostean, C. D. A. Navalcarnerorekin fitxatu zuen. 2016-17 denboraldia jokatu zuen han, Bigarren B mailan. Denboraldi ona egin ondoren, Marbella F. C.rekin sinatu zuen, non Bigarren Bko IV multzoan bigarren amaitu eta igoera kanporaketa jokatuko baitzuen: R. C. Celta de Vigo B-k lehen itzulian kanporatu zuen Marbella.
2018ko uztailean, erdiko atzelariak Marbella utzi eta C. F. Reus Deportiu-ra joan zela baieztatu zuen. Catenak 2018ko urriaren 21ean sartu zuen bere lehen gola profesionaletan, CF Rayo Majadahondaren etxean 2-1eko porrotean berdinketa lortuz. Lehen denboraldi on baten ostean, kluba utzi zuen kontratua amaitu ostean, Reus Deportiu taldearen egoera txarra zela eta.
2019ko urtarrilaren amaieran denboraldi eta erdirako Rayo Vallecanorekin fitxatzen amaitu zuen.Talde horrekin Lehen Mailan debuta egin zuen; kategoria horretan 71 partida jokatu zituen.
2023ko ekainaren 9an, Osasunarako fitxaketa ofiziala egin zen, eta bertara doan iritsi zen hurrengo bost denboraldietarako. Bere talde berriarekin Ligan agerraldia egin aurretik, hiruko bat lortu zuen Realaren aurka (denak burukadaz), denboraldi-aurreko Euskal Herria Txapelaren finalean.

## Taldeak

| Taldea | Herrialdea | Urtea | Partidak | Golak |
| C.D. Mostoles URJC | Espainia | 2013-2016 | 89 | 8 |
| C.D.A. Navalcarnero | Espainia | 2016-2017 | 29 | 2 |
| Marbella F.C. | Espainia | 2017-2018 | 33 | 1 |
| C.F. Reus Deportiu | Katalunia | 2018-2019 | 23 | 1 |
| Rayo Vallecano | Espainia | 2019-2023 | 163 | 10 |
| Osasuna | Euskal Herria | 2023- | 14 | 2 |

## Erreferentziak

* ↑ «El Marbella FC refuerza la defensa con el central Alejandro Catena - FÚTBOL» www.marbella24horas.es (Noiz kontsultatua: 2023-09-16).
* ↑ (Gaztelaniaz) Díaz, Luis G.. (2017-06-28). «El Marbella refuerza la zaga con Catena» ElDesmarque (Noiz kontsultatua: 2023-09-18).
* ↑ (Gaztelaniaz) Díaz, Luis G.. (2018-05-27). «El Marbella dice adiós al ascenso de la forma más cruel (2-0)» ElDesmarque (Noiz kontsultatua: 2023-09-18).
* ↑ «Alejandro Catena, nou fitxatge del CF Reus | Reus - Web Oficial» web.archive.org 2019-09-02 (Noiz kontsultatua: 2023-09-16).
* ↑ (Gaztelaniaz) Sport. (2019-01-24). «Ya son siete los jugadores del Reus que han pedido irse» sport (Noiz kontsultatua: 2023-09-16).
* ↑ (Gaztelaniaz) «Alejandro Catena apuntala la defensa del Rayo Vallecano» La Vanguardia 2019-01-31 (Noiz kontsultatua: 2023-09-18).
* ↑ «Osasunak Catena fitxatu du hurrengo bost denboraldietarako» EITB 2023-06-09 (Noiz kontsultatua: 2023-09-18).
* ↑ «Osasunak irabazi du Euskal Herria Txapela, Reala 1-3 mendean hartuta, Catenak sartutako hiru golei esker» EITB 2023-07-21 (Noiz kontsultatua: 2023-09-18).
* ↑ (Gaztelaniaz) «Alejandro Catena LALIGA EA SPORTS» Catena (Noiz kontsultatua: 2023-12-17).

## Kanpo estekak

* Datuak: Q55640535
# Alejandro Díaz-Alberdi

Alejandro Díaz-Alberdi (Piki) 7 goleko polo jokalari profesional argentinarra da. Bere jardunbidearen fase batean 10 goletan baloratu zen, polo jokalari batek jaso dezakeen handicap handiena. Diaz-Alberdik, Dutta Corp polo taldeko eta La Mancha Polo taldeko jokalariak bere ibilbidean txapelketa garrantzitsu asko irabazi ditu mundu osoan zehar, besteak beste, Argentinako Irekia behin, Britainiar Irekia, Queens kopa, Soto Grande urrezko eta zilarrezko kopa., Copa Republica Argentina, Camara de Disputados eta beste hainbat.
20 urteko ibilbidean Diaz-Alberdik lehiaketa nagusietako asko irabazi ditu, 1996ko Argentinako Irekia barne.

## Hasierako urteak

1963ko apirilaren 1ean jaio zen Buenos Airesen, Juan Jose Diaz Alberdi eta Emma Martinen semea. 5 anai-arreba ditu: Juan Jose, Luisa, Dolores, Victoria eta James. 14 urterekin hasi zen poloan jokatzen, ¨LA LUISA¨ izeneko bere zelaian. 14 urterekin Potrillos kopan jokatu zuen.

## Karrera

Hiru urtez jarraian irabazi zuen Camara de Disputados kopa. 1993, 1999 eta 2005ean Britainia Handiko Irekia irabazi zuen Alcatel, Pommery eta Dubai taldeak integratuz. 1996an Argentinako Irekia irabazi zuen Indios Chapaleufu 2rekin. Sotograndeko Urrezko eta Zilarrezko kopak irabazi zituen. 2009an Ellerstina urrezko kopa irabazi zuen. 2015ean bere seme Lucas La Mantxan jokatzen zuela irabazi zuen Republica Argentina kopa.

## Erreferentziak

* ↑ http://www.timesonline.co.uk/tol/news/uk/article395940.ece%5B%5D
* ↑ https://web.archive.org/web/20120427223642/http://www.habtoorpolo.com/press_release.html

## Kanpo estekak

* Datuak: Q4714517
* Multimedia: Alejandro Diaz-Alberdi / Q4714517
# Alejandro Casona

Alejandro Rodríguez Álvarez, Alejandro Casona edo El Solitario izengoitia zuena, (Besullo, Cangas del Narcea, 1903ko martxoaren 23a - Madril, 1965eko irailaren 17a) espainiar antzerkigilea izan zen. Obra nagusiak: La sirena varada (1933), ospe handia lortu zuen Nuestra Natacha (1935, Gure Natacha), Prohibido suicidarse en primavera (1945, Debekatua udaberrian buruaz beste egitea), La barca sin pescador (1945, Txalupak jaberik ez, Maria Dolores Agirrek euskarara itzulia), Los árboles mueren de pie (1949, Zuhaitzak zutik hiltzen dira) eta La dama del alba (1944, Egunsentiko dama) dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q289215
* Multimedia: Alejandro Casona / Q289215
# Alejandro Deústua Escarza

Alejandro Octavio Deústua Escarza (Huancayo, 1849ko martxoaren 22a – Lima, 1945eko abuztuaren 6a) Peruko filosofo espiritualista, hezitzaile eta diplomazialaria, 900ko Belaunaldia deituriko irakaslea izan zen.

## Kanpo estekak

* Datuak: Q4714520
* Multimedia: Alejandro Deústua / Q4714520
# Alejandro Barrenetxea

Alejandro Barrenetxea Jaio (Bilbo, 1976ko martxoaren 30a - ) gimnasta ohi bizkaitarra da, bitan Olinpiar Jokoetan izandakoa.

## Biografia

Bilboko Nervión klubean ekin zion gimnastikari.

## Palmaresa

Hona hemen bere palmaresa

## Erreferentziak

* ↑ Auñamendi Entziklopedia
* ↑ www.sports-reference.com
* ↑ Geocities
* Datuak: Q23772653
# Alejandro Alumbreros

Alejandro Alumbreros (Bilbo, Bizkaia, 1973) musikagilea da. Piano ikasketak egin ondoren irakasle titulua lortu zuen. Ganbera musika irakasteko titulua ere eskuratu zuen, eta hainbat ikastaro eta mintegitan parte hartu du. Kontzerturik gehienak Bizkaian eskaini baditu ere, Estatu Batuetako Pittsburghen ere aritu izan da lanean, bertako Savoyards Orchestrarekin. Algortako Biotz Alai Abesbatza eta Bilboko Opera Abesbatza pianoaz eta organoaz lagundu izan ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12253141
# Alejandro Artetxe

Alejandro Artetxe Zurinaga (Igorre, 1923ko otsailaren 15a - 1998ko azaroaren 12a) bizkaitar boxeolaria izan zen. Basauntz auzoko Untxurtu baserrian jaioa, Estatu Batuetan ere profesional izan zen.

## Ibilbidea

Amateur zenean, Londresko Olinpiar Jokoetan hartu zuen parte erdi-astunen kategorian baina lehenengo txandan L'Hoste belgikarrak kaleratu zuen.
1952an Espainiako txapelduna izan zen pisu astunetan.

## Erreferentziak

* ↑ Alejandro Artetxe Zurinaga. El león de Arratia
* ↑ www.sports-reference.com
* ↑ Auñamendi Entziklopedia

## Kanpo estekak

* Datuak: Q12253143
# Alejandro Aznar Sainz

Alejandro Aznar Sainz (Madril, 1961) ekonomilari eta enpresaria, Ibaizabal taldearen eta Marqués de Riscal enpresaren jabea, lehenengoak Getxon du egoitza soziala, eta bigarrenak Eltziegon. Forbes zerrendan agertu da Euskal Herriko aberatsenen artean, 2014an eta 2023an. Familiaren aberastasunaren jatorria Eduardo Aznar de la Sota herenaitonak sortutako Naviera Aznar (1860) izeneko enpresan dago, egun Ibaizabal deiturikoa.

## Biografia

Leysin-eko American College of Switzerland-en ekonomia ikasi zuen eta 1981ean aita hil zenean familiako enpresen kargu egin zen, besteak beste, Minerales y Productos Derivados (Minersa), Herederos del Marqués de Riscal eta Compañía de Remolcadores Ibaizabal (1906).1994ean Marqués de Riscaleko lehendari izendatu zuten, osaba ordeztuz, eta lau urte geroago Frank Gehrirekin jarri zen kontaktuan Bilboko Gugghenheima Eltziegora eramateko, Ardoaren Hiria proiektuaren bitartez.
Marqués de Riscal izeneko polo talde bat du. Guadarrama ibaiaren ertzean La Montana izeneko lursail bat du eta bertan polo zelai bat eraiki zuen, talde ekologisten iritziaren aurka.
Ehiza eremu baten jabea da Retuerta del Bullaque herriko Cabañerosko parke nazionalean, 6.330 hektarea ditu. Lursail honetan 1994ean egindako legez kontrako obra batzuen ondorioz, Auzitegi Gorenak 200.000 euroko isuna jarri zion.

### Forbes zerrendan

Forbesen arabera espainiako pertsona aberatsenen artean dago. 2014ko zerrendan 100. postuan agertu zen, 350 milioi eurorekin, eta 2023ko zerrendan markak berdindu zituen, izan ere postu bera lortu zuen diru kopuru berberarekin. 2014an Euskal Herriko 9. aberatsena izan bazen, 2023an seigarren postura igo zen.

## Erreferentziak

* 1 2 3 (Gaztelaniaz) Mateos, A.. (2023-11-06). «Seis vascos en la lista de los cien más ricos de España» El Correo (Noiz kontsultatua: 2024-02-12).
* 1 2 3 4 5 6 (Gaztelaniaz) Bernal, Iratxe. (2023-11-11). «¿Quién es Alejandro Aznar? El empresario vasco que se cuela en la lista Forbes por primera vez» El Correo (Noiz kontsultatua: 2024-02-12).
* ↑ «COMPAÑÍA DE REMOLCADORES IBAIZABAL - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-02-12).
* 1 2 «Bederatzi euskal abizen» Berria 2014-11-05 (Noiz kontsultatua: 2024-02-12).
* 1 2 (Gaztelaniaz) «Seis vascos, que amasan más de 5700 millones, entre los 100 más ricos del Estado español» EITB 2023-11-06 (Noiz kontsultatua: 2024-02-12).
* ↑ (Gaztelaniaz) EP, NTM /. (2023-11-06). «Seis fortunas vascas entre las cien primeras del Estado, según Forbes» Noticias de Gipuzkoa (Noiz kontsultatua: 2024-02-12).

## Kanpo estekak

* Datuak: Q124512881
# Alejandro Armendáriz (semea)

Alejandro Pablo Miguel Armendáriz (Alejandrito) (Saladillo, Buenos Aires, 1967ko ekainaren 29a) Argentinako medikua eta politikaria da Unión Cívica Radical alderdikoa, Buenos Aireseko gobernadore ohiaren semea (1983-1987), Alejandro Armendarizek ikasi zuen Platako Unibertsitatean eta mediku titulua lortu zuen.

## Kanpo estekak

* Datuak: Q80371167